O`zbekiston basketbol federasiyasi yangi loyiha ustida ish boshladi

FIBA Osiyo mintaqaviy byurosi Toshkentda O`zbekiston basketbol federasiyasi (O`BF) uchun aloqa va suratga olish bo`yicha seminar o`tkazdi. Bu haqda Olimpiya qo`mita xabar bermoqda.
O`BFning PR va OAV xodimlari uchun o`tkazilgan seminarning maqsadi ularni o`qitish, muloqot va raqamli media imkoniyatlardan foydalanish malakasini yaxshilash edi. Mahalliy chempionat va terma jamoa targ`ibotini kuchaytirish uch kunlik dasturning bir qismi bo`ldi.
«Osiyo mintaqaviy byuromizning jamoasini Toshkentda mamnuniyat bilan qabul qilamiz. O`yin mobaynida raqamli va ommaviy axborot vositalaridan foydalanish muhimligini juda yaxshi tushunamiz va xorijlik do`stlarimiz tajribasini o`rganishni xohlardik», – dedi federasiya bosh kotibi Ravshan G`aniev.
Uch kunlik dasturda qatnashchilar FIBA basketbol fotosuratlarining standarti asosida o`qitildi. Seminarda basketbol sportiga ixtisoslashgan fotograflar sonini ko`paytirish va ularning ish sifatini oshirishga ham alohida to`xtalib o`tildi.